b'\n_START_ARTICLE_\nDatote\xc4\x8dni format RAR\n_START_PARAGRAPH_\nDatot\xc3\xa9\xc4\x8dni form\xc3\xa1t RAR je zelo raz\xc5\xa1irjen sistem za stiskanje datotek v osebnih ra\xc4\x8dunalnikih z operacijskim sistemom Microsoft Windows._NEWLINE_Razvil ga je Jevgenij Lazarevi\xc4\x8d Ro\xc5\xa1al za program RAR. Glavni vmesnik, ki se danes uporablja v ta namen, je WinRAR in je shareware. Razli\xc4\x8dica za Pocket PC, PocketRAR je na voljo kot freeware. Ro\xc5\xa1al je objavil tudi odprto kodo za dearhiviranje datotek RAR pod licenco, ki dovoljuje prosto raz\xc5\xa1irjanje in spreminjanje, prepoveduje pa izdelavo zdru\xc5\xbeljivega kodirnika. Postopek kodiranja je zakonsko za\xc5\xa1\xc4\x8diten._NEWLINE_Ena od prednosti formata RAR je njegova zmo\xc5\xbenost \xc5\xa1ifriranja. \xc5\xa0ifriranje z RAR je zelo mo\xc4\x8dno. Hiter ra\xc4\x8dunalnik lahko v drugih arhivskih formatih presku\xc5\xa1a nekaj milijonov gesel na sekundo, v datoteki, \xc5\xa1ifrirani z RAR pa jih lahko preskusi le nekaj tiso\xc4\x8d._NEWLINE_Imena stisnjenih (\xc5\xbeargonsko\xc2\xa0\xc2\xbbzararanih\xc2\xab) datotek imajo pripono\xc2\xa0\xc2\xbb.rar\xc2\xab. Tip MIME je application/x-rar-compressed.\n_START_SECTION_\nPrimerjava s formatom ZIP\n_START_PARAGRAPH_\nStiskanje z RAR je po navadi po\xc4\x8dasnej\xc5\xa1e kot pri stiskanju istih podatkov s formatom ZIP, vendar je v ve\xc4\x8dini primerov stopnja stiskanja bolj\xc5\xa1a. Poleg tega RAR omogo\xc4\x8da udobnej\xc5\xa1e delo z ve\xc4\x8dkratnimi datotekami, mo\xc4\x8dno \xc5\xa1ifriranje AES-128, vsebuje zapise o obnavljanju, ki pomagajo popraviti datoteko, \xc4\x8detudi so podatki pokvarjeni, podporo Unicode za neagle\xc5\xa1ka imena datotek.'